Epirus Times: Απριλίου 2013
Μπορεί να μην είχαν κάποιου είδους όπλο οι τέσσερις άγνωστοι που σταμάτησαν στη μέση του δρόμου ένα νεαρό ζευγάρι σε μια κεντρική πλατεία στα Ιωάννινα, κατάφεραν όμως να τρομοκρατήσουν τα θύματά τους περιγράφοντάς τους… γλαφυρά τι θα πάθαιναν αν δεν τους έδιναν χρήματα!
Το 18χρονο αγόρι και η 20χρονη κοπέλα που συνόδευε υπέκυψαν στην έντονη ψυχολογική βία που τους άσκησαν οι δράστες και τους έδωσαν τα 50 ευρώ που είχαν όλα κι όλα μαζί τους και ένα κινητό τηλέφωνο! Εκείνοι τα πήραν και εξαφανίστηκαν προς άγνωστη κατεύθυνση. Τα θύματα κατήγγειλαν την ασυνήθιστη ληστεία στην Ασφάλεια Ιωαννίνων, που ερευνά για τον εντοπισμό των δραστών.
Δεν πρόλαβε να διαφύγει ο νεαρός τσαντάκιας που άρπαξε την τσάντα μιας 54χρονης πεζής στην Πάτρα και πάτησε το γκάζι του μοτοποδηλάτου του. Αστυνομικοί της Άμεσης Δράσης συνέλαβαν τον 20χρονο Έλληνας σε μικρή απόσταση και, εκτός από την τσάντα με τα 40 ευρώ και το κινητό του θύματος, βρήκαν πάνω του και μικροποσότητα κάνναβης. Έτσι, παραπέμφθηκε στον εισαγγελέα Πλημμελειοδικών Πατρών για αρπαγή τσάντας και κατοχή ναρκωτικών.
Θρίλερ με την εξαφάνιση αλλοδαπής στα Ιωάννινα
Μυστήριο καλύπτει τις συνθήκες κάτω από τις οποίες εξαφανίστηκε μια 33χρονη γυναίκα από τις Φιλιππίνες, η οποία εργάζονταν ως οικιακή βοηθός σε σπίτι έξω από τα Ιωάννινα. Παρά τις έρευνες των αστυνομικών της Ασφάλειας που «χτενίζουν» όλη την περιοχή, δεν έχει εντοπιστεί κάποιο ίχνος της.
Η νεαρή αλλοδαπή έφυγε το απόγευμα της περασμένης Τετάρτης από το σπίτι όπου εργαζόταν στη Νεοκαισάρεια Ιωαννίνων, λέγοντας στην οικογένεια των εργοδοτών της ότι σκόπευε να πάει στα Γιάννινα. Από εκείνη τη στιγμή, τα ίχνη της χάθηκαν και δεν έχει δώσει σημεία ζωής. Η οικογένεια δήλωσε την εξαφάνιση της 33χρονης οικιακής βοηθού, αλλά οι έρευνες για τον εντοπισμό της δεν απέφεραν καρπούς.
Παραμένει άγνωστο αν η Φιλιππινέζα επιβιβάστηκε στο λεωφορείο της γραμμής, καθώς κανείς οδηγός δεν τη θυμάται. Το διαβατήριο και τα προσωπικά της αντικείμενα βρίσκονται ακόμη στο σπίτι όπου εργαζόταν, επομένως θεωρείται απίθανο να αποφάσισε να εγκαταλείψει τη δουλειά της. Το πιο ανησυχητικό είναι ότι το κινητό της τηλέφωνο είναι κλειστό και οι άνδρες της Ασφάλεια έχουν ζητήσει τη συνδρομή της εταιρείας κινητής τηλεφωνίας, προσπαθώντας να εντοπίσουν τα σημεία στα οποία κινήθηκε η εξαφανισμένη γυναίκα.
Mε ικανοποιητικούς ρυθμούς εξελίσσονται τα έργα αποκατάστασης του αρχαίου θεάτρου της Δωδώνης, σύμφωνα με τα στοιχεία που παρουσίασε σε εκδήλωση που έγινε στο...
πλαίσιο των Ελευθέριων της πόλης των Ιωαννίνων ο Πρόεδρος της Επιστημονικής Επιτροπής Γιώργος Σμύρης.Τα έργα είναι ενταγμένα στο ΕΣΠΑ με προϋπολογισμό τριών περίπου εκατομμυρίων ευρώ και περιλαμβάνουν τη στερέωση και αποκατάσταση του αρχαίου Θεάτρου, καθώς και εργασίες στη Δυτική Στοά και λοιπά μνημεία του ιερού.Με την ολοκλήρωσή τους, το 2015, προβλέπεται η αποκατάσταση τμήματος του κοίλου του θεάτρου, οκτώ κερκίδων του κάτω διαζώματος με τις αντίστοιχες κλίμακες, και η αποκατάσταση τμήματος του αναλημματικού τοίχου του θεάτρου. Επίσης περιλαμβάνεται η αποκατάσταση τμήματος της Δυτικής Στοάς του ιερού και των αναθηματικών βάθρων στην πρόσοψή της. Στα λοιπά μνημεία του ιερού πραγματοποιούνται περιορισμένης έκτασης εργασίες διαμόρφωσης, συντήρησης και ανάδειξης των περιγραμμάτων τους, με στόχο την αναβάθμιση ολόκληρου του αρχαιολογικού χώρου.
Με τον συντονισμό του τμήματος Πρόνοιας του Δήμου Πρέβεζας θα διανεμηθούν τρόφιμα σε περίπου 70 οικογένειες ενώ με βάσει εισοδηματικών κριτηρίων θα δοθούν και δωροεπιταγές από τον Δήμο σε περίπου 200 δικαιούχους οι οποίοι είναι γραμμένοι στο κοινωνικό παντοπωλείο.
Το τμήμα Πρόνοιας απευθύνθηκε στα σούπερ Μάρκετ της περιοχής και αυτά είτε με την τοποθέτηση καλαθιών είτε με προσφορές ειδών συγκέντρωσαν τρόφιμα τα οποία θα δοθούν στους οικονομικά ασθενέστερους δημότες. Στην πρόσκληση ανταποκρίθηκαν με προθυμία το LIDL, τα σούπερ Μάρκετ Βασιλόπουλου, Μασούτη και Μαρινόπουλου-Kαρφούρ ενώ ο εμπορικός σύλλογος του Ιστορικού Κέντρου συνέλεξε τροφιμα τοποθετώντας καλάθια στα καταστήματα-μέλη του.
Επίσης τρόφιμα και είδη πρώτης ανάγκης συγκέντρωσε και το 8ο Δημοτικό Σχολείο ενώ το Τμήμα Πρόνοιας ευχαριστεί εκτός από τους επιχειρηματίες και τα μέλη του Συλλόγου Γονέων Κηδεμόνων του σχολείου, όλους τους φορείς και τους πολίτες για την ευαισθησία που έδειξαν προσφέροντας πολλές φορές από το υστέρημά τους είδη για το κοινωνικό παντοπωλείο.
Χωριό της Κόνιτσας ψάχνει ιερέα για τον Επιτάφιο και την Ανάσταση
Σε αναζήτηση ιερέα που θα κάνει τη λειτουργία του Επιταφίου και της Ανάστασης, βρίσκεται χωριό της Κόνιτσας, αφού, όπως ενημερώθηκαν οι κάτοικοι του, η μητρόπολη δεν πρόκειται φέτος να στείλει κάποιον.
Κάτι που σημαίνει ότι οι κάτοικοι της Αγίας Βαρβάρας και οι επισκέπτες κινδυνεύουν να μην καταλάβουν Πάσχα. Να σημειωθεί ότι μέχρι πέρσι τόσο η λειτουργία της Μ. Παρασκευής όσο και αυτή του Μ. Σαββάτου γινόταν νωρίς το απόγευμα και τουλάχιστον, ακόμα και έτσι, τηρούνταν οι παραδόσεις.
Η απόφαση της μητρόπολης Δρυινουπόλεως, Πωγωνιανής και Κονίτσης όμως, να μην στείλει φέτος ιερέα έχει προκαλέσει αντιδράσεις, ερωτήματα και αγανάκτηση.
Νέο γκάλοπ: Τα ποσοστά των κομμάτων και οι "απειλές" Αλαβάνου και Λοβέρδου
Το Εργατοϋπαλληλικό κέντρο Πρέβεζας για την 1η Μάη
Το Εργατικό Κέντρο Πρέβεζας απευθύνει προς όλους τους εργαζόμενους, τους ανέργους, τους συνταξιούχους προσκλητήριο ενότητας, αγώνα και συμμετοχής στην Απεργία της φετινής πρωτομαγιάς.
Στην Ευρώπη και σ΄όλο τον κόσμο, τα εργατικά δικαιώματα δέχονται ολομέτωπη επίθεση αμφισβήτησης και κατάργησης απ΄τις ευρωπαϊκές και παγκόσμιες νεοφιλελεύθερες ισοπεδωτικές πολιτικές, γι΄αυτό και οι εργαζόμενοι απεργούν σε όλο τον πλανήτη την 1η Μάη.
Οι εργαζόμενοι στη χώρα μας, ζουν την πιο σκληρή επίθεση της τρικομματικής κυβέρνησης, κεφαλαίου, τρόικας, ενάντια στον κόσμο της εργασίας. Σήμερα όσο ποτέ άλλοτε είναι επίκαιρα τα αιτήματα και οι διεκδικήσεις της εργατικής τάξης απ΄το εκμεταλλευτικό και καταπιεστικό καπιταλιστικό σύστημα. Η παγκοσμιοποίηση και οι λεγόμενες «αγορές» πανίσχυρες, ανεξέλεγκτες και κυρίαρχες, προσπαθούν να επιβάλλουν στους λαούς και στις χώρες τους νόμους του κέρδους και της ασύδοτης εκμετάλλευσης, ακυρώνοντας τα συνδικάτα και τις κοινωνικές κατακτήσεις.
Ιδιαίτερα για τους Έλληνες εργαζόμενους η Πρωτομαγιά αποτελούσε και αποτελεί σταθμό και αφετηρία μνήμης, τιμής και αγώνα για τα βασικά και θεμελιώδη εργατικά, κοινωνικά και δημοκρατικά δικαιώματα των δυνάμεων της εργασίας, των συνταξιούχων, των ανέργων που δοκιμάζονται σκληρά και βάναυσα από τις Κυβερνητικές και Τροϊκανές πολιτικές.
Τιμώντας τους πρωτοπόρους αγωνιστές του εργατικού κινήματος, όλους εκείνους που θυσιάστηκαν διαχρονικά για τα μεγάλα και ιερά δικαιώματα της τάξης μας, όλους εκείνους που υπερασπίστηκαν με την ίδια τη ζωή τους τη δημοκρατία, τη δικαιοσύνη, την ισότητα, την ελευθερία και την ειρήνη οφείλουμε όλοι
μαζίΙ να δώσουμε αγωνιστικό-απεργιακό παρόν στο κάλεσμα των συνδικάτων την Μ.Τετάρτη 1η Μάη.
Οι προκλήσεις και τα προβλήματα είναι τεράστια και σοβαρά γι΄αυτό και η ενότητα όλων των δυνάμεων της εργασίας είναι απαραίτητη όσο ποτέ άλλοτε, για να αντιπαλέψουμε και να ακυρώσουμε αυτές τις πολιτικές...
Όλοι μαζί στη συγκέντρωση του Εργατικού Κέντρου Πρέβεζας την 1η Μάη στις 10:30 π.μ. να αντιπαλέψουμε και να ακυρώσουμε το νεοφιλελευθερισμό που επιχειρεί να καταστρέψει λαούς και κοινωνίες.
18χρονος στα Ιωάννινα έκανε σάλτο ...μορτάλε και το πλήρωσε με το πόδι του
Σοβαρά τραυματισμένο μεταφέρθηκε στο Νοσοκομείο σήμερα ένα 18χρονο αγόρι από τα Ιωάννινα,το οποίο δεν... φαντάζεστε τί έπαθε στο πόδι του από μια απερισκεψία της στιγμής. Χθες πρωινές ώρες,όπως λένε οι πληροφορίες του firmani.gr , κοντά στο αεροδρόμιο της πόλης και συγκεκριμένα στη σήραγγα του αεροδρομίου ο νεαρός πήδηξε κάτω για άγνωστο λόγο ,με αποτέλεσμα να καρφωθεί κυριολεκτικά πάνω σε μεγάλη τσιμεντόπροκα με το πόδι. Χρειάστηκε να επέμβει η πυροσβεστική για να σπάσει την κατασκευή και να απεγκλωβιστεί από το σημείο όπου καρφώθηκε αιμόφυρτος ο 18χρονος για να μετφερθεί στο Νοσοκομείο για τις πρώτες βοήθειες. Η κατάσταση του ποδιού του είναι πολύ σοβαρή...
Οργή ΣΥΡΙΖΑ στην Πρέβεζα από την εισβολή της Χρυσής Αυγής στο νοσοκομείο
Με μια δισέλιδη ανακοίνωση ο βουλευτής της Πρέβεζας του ΣΥΡΙΖΑ, Κώστας Μπάρκας βάλλεται κατά της Χρυσής Αυγής, μέλη της οποίας εμφανίστηκαν εχθές στο Νοσοκομείο της Πρέβεζας στα πλαίσια της πανελλαδικής δράσης τους.
Ο κ. Μπάρκας αρχικά μιλώντας για την Πρέβεζα αναφέρει ότι είναι "μια πόλη χτυπημένη από την ύφεση και την ανεργία, μια πόλη που βλέπει το νοσοκομείο της να κλείνει και υπηρεσίες υγεία της να διαλύονται, που βλέπει τα παιδιά της να οδηγούνται στη μετανάστευση, να ετοιμάζονται να κλείσουν τα σχολεία της, σε μια πόλη που ασφυκτιά και ταυτόχρονα, οι εργαζόμενοι, οι άνεργοι, οι αγρότες, οι μαθητές, η μεγάλη κοινωνική πλειοψηφία αγωνίζεται, κινητοποιείται, δίνει μαθήματα αξιοπρέπειας και ενότητας των θυμάτων των Μνημονίων απέναντι στην βάρβαρη νεοφιλελεύθερη λιτότητα..."
"Σε αυτή την πόλη, σε αυτό το Νοσοκομείο στο οποίο δίνονται σκληροί αγώνες από τους ανθρώπους του τους εργαζόμενους, το ιατρικό και νοσηλευτικό προσωπικό, κατά της ραγδαίας υποβάθμισης του, με την συμπαράσταση όλης της κοινωνίας που βλέπει ότι οι δωρεάν υπηρεσίες υγείας γίνονται μακρινό όνειρο. Σε αυτή την πόλη ήρθε αυτή η μαυροντυμμένη συμμορία, στο πλαίσιο της “πανελλαδικής καμπάνιας” της για να κάνει τι; Ήρθε να διαμαρτυρηθεί για την μνημονιακή πολιτική που διαλύει την υγεία, για το 5ευρω, το ουσιαστικό κλείσιμο του Νοσοκομείου, την απόγνωση των νεφροπαθών του Νομού;
"Το νεοναζιστικό κόμμα που έχει ψηφίσει το χάρισμα της ΑΤΕ στον Σάλλα και το ξεπούλημα των ελληνικών νησιών, το νεοναζιστικό κόμμα που δεν εμφανίστηκε στην Βουλή για το θέμα των γερμανικών αποζημιώσεων που έθεσε ο ΣΥΡΙΖΑ-ΕΚΜ, δεν ενδιαφέρεται για την δημόσια υγεία του λαού της Πρέβεζας.
Οι μαχαιροβγάλτες που στέκονται προσοχή στην ολιγαρχία και ψηφίζουν όλα της τα χατίρια, οι κυνηγοί των φτωχών και των καταπιεσμένων που χαμηλώνουν τα μεροκάματα για τους έλληνες και ξένους εργοδότες, δεν νοιάζονται για την ζωή και την αξιοπρέπεια των συμπολιτών μας. Εμφανίστηκαν στο Γενικό Νοσοκομείο Πρέβεζας για να μολύνουν με τη παρουσία και το σύνθημα τους “αίμα μόνο για έλληνες” τον ιερό αυτό χώρο, τη μέρα της αιμοδοσίας, της έμπρακτης αλληλεγγύης και της ανθρωπιάς..."
"... Ο δημοκράτης λαός μας πρέπει να κατανοήσει το βαθιά συστημικό και προδοτικό ρόλο αυτής της φασιστικής συμμορίας, που δήθεν κόπτεται για το ελληνικό έθνος. Δεν είναι παρά το μακρύ χέρι των πλουσίων, που σκοπό έχει τη πλήρη παράδοση της χώρας στα μνημόνια, που χτυπά καίρια τα συμφέροντα των εργαζομένων. Χτυπώντας την αριστερά και τις ιδέες της αλληλεγγύης, χτυπώντας τα πανανθρώπινα ιδανικά της ισότητας και της κοινωνικής προόδου, θέλει να μετατρέψει τη κοινωνία σε μια ζούγκλα, με μόνο νόμο το δίκαιο των ισχυρών των αφεντικών τους.
Η ελπίδα θα νικήσει τον κανιβαλισμό."
Ηγουμενίτσα: Στο νοσοκομείο 20χρονος - Έπεσε πάνω σε παρκαρισμένο Ι.Χ
Τροχαίο ατύχημα σημειώθηκε χθες στη νέα παραλιακή οδό Ηγουμενίτσας κοντά στο... πάρκινγκ του παλιού λιμανιού.
Το αυτοκίνητο ενός 20χρονου οδηγού ξέφυγε από την πορεία του με αποτέλεσμα να πέσει πάνω σε ένα παρκαρισμένο αυτοκίνητο.
Αποτέλεσμα της σύγκρουσης ήταν ο τραυματισμός του 20χρονου, ο οποίος διεκομίσθη με ασθενοφόρο όχημα στο Κέντρο Υγείας Ηγουμενίτσας για να τα παρασχεθούν οι πρώτες βοήθειες και στη συνέχεια με ασθενοφόρο όχημα στο Γενικό Νομαρχιακό Νοσοκομείο Φιλιατών για περαιτέρω εξετάσεις.
Άρτα: Άδειαζε τα περίπτερα με το «χαλασμένο» του αυτοκίνητο
Το χαλασμένο του αυτοκίνητο ήταν η πρόφαση
Ένας 33χρονος συνελήφθη χθες το μεσημέρι, Παρασκευή γιατί επί 2 μέρες προφασιζόμενος ότι είναι χαλασμένο το αυτοκίνητό του σταματούσε σε περίπτερα για βοήθεια και... τα ξάφριζε!
Συνολικά εκμεταλλεύτηκε τη βοήθεια τριών περιπτεράδων και απέσπασε το χρηματικό ποσό των 1.170 €.
«Run Greece» στις 19 Μαΐου στα Ιωάννινα
Ιωάννινα: Πήγαν για "ψώνια" και έφυγαν με χειροπέδες
Ένα πολυκατάστημα με ρούχα έβαλαν στο μάτι χθες τέσσερις γυναίκες στα Γιάννενα αλλά η χαρά τους δεν κράτησε πολύ...
Oι τέσσερις γυναίκες ηλικίας 31, 33, 21 και 25 ετών συνελήφθησαν, στο πλαίσιο της αυτόφωρης διαδικασίας χθες το μεσημέρι για κλοπή ρούχων από το πολυκατάστημα.
Συγκεκριμένα όπως γράφει το ipeirotika.gr οι γυναίκες έκλεψαν διάφορα ρούχα συνολικής αξίας περίπου 318 ευρώ, έγιναν αντιληπτές όμως και συνελήφθησαν από αστυνομικούς της Υποδιεύθυνσης Ασφάλειας Ιωαννίνων που ειδοποιήθηκαν για το περιστατικό.
Γιάννενα: Τον απέρριψε και σκαρφάλωσε σε ταράτσα οικοδομής για να αυτοκτονήσει!
Η απόρριψη από τη γυναίκα που ονειρευόταν τον οδήγησε μισό βήμα από την αυτοκτονία - Θρίλερ στα Καρδαμίτσια των Ιωαννίνων με πυροσβέστες, αστυνομικούς και ειδικό διαπραγματευτή...
Αίσιο τέλος είχε η περιπέτεια ενός 27χρονου αργά χθες το απόγευμα (24-04-2013) στα Καρδαμίτσια, καθώς είχε ανέβει στην ταράτσα διώροφης οικοδομής και απειλούσε να πέσει στο κενό!
Άμεσα κινητοποιήθηκαν Αστυνομία, Πυροσβεστική και 5η ΕΜΑΚ, που έσπευσαν στο σημείο και ξεκίνησαν την προσπάθεια να μεταπείσουν τον νεαρό άνδρα, ο οποίος φαινόταν αποφασισμένος να βάλει τέλος στη ζωή του. Μάλιστα, η Πυροσβεστική είχε και το ειδικό στρώμα, που σε τέτοιες περιπτώσεις επιστρατεύεται για να σώζει τη ζωή όσων απειλούν να πέσουν.
Τελικά, μετά από πολύωρες διαπραγματεύσεις και ενώ είχε πάει στο σημείο και ασθενοφόρο για παν ενδεχόμενο, ο 27χρονος πείστηκε από τον ειδικό διαπραγματευτή της αστυνομίας και κατέβηκε, δίνοντας τέλος στο… καρδιοχτύπι των δικών του ανθρώπων.
Σύμφωνα με τον proinoslogos.gr, οι λόγοι που ώθησαν το νεαρό άνδρα να φθάσει ένα βήμα πριν την πτώση στο κενό ήταν ερωτικοί...
Αδέσποτα σκυλιά σταμάτησαν ...αεροπλάνο στα Γιάννενα. Διαβάστε πως
Τραγικές είναι οι εικόνες που εκτυλίχθηκαν το πρωί της Τετάρτης στο αεροδρόμιο Ιωαννίνων. Σκηνές που αποτυπώνουν την πλήρη κατάντια και αν είχαν καταγραφεί σε κάμερα θα μπορούσαν να γελάνε με αυτές σε όλες τις πολιτισμένες χώρες του κόσμου. Μόνο που εμείς είμαστε για κλάματα...
Την ώρα λοιπόν που ο πιλότος του αεροσκάφους ετοιμάζονταν για απογείωση, διαπίστωσε δεκάδες σκύλους να έχουν καταλάβει τον διάδρομο και να τρέχουν παράλληλα με το αεροσκάφος.
Υποχρεώθηκε να διακόψει τη διαδικασία απογείωσης ζητώντας από τον πύργο ελέγχου την απομάκρυνση των σκύλων. Η κινητοποίηση έγινε και επιχειρήθηκε να απομακρυνθούν τα σκυλιά από το χώρο προσγείωσης και απογείωσης.
Τελικά ο πιλότος απογείωσε το αεροσκάφος, είναι σίγουρο όμως ότι η πτήση αυτή θα του μείνει αξέχαστη...
Όσο για το αεροδρόμιο Ιωαννίνων ο εκσυγχρονισμός και η αναβάθμιση παραμένουν προς το παρόν στα χαρτιά και μάλλον θα χρειαστούν πολλά χρόνια για να δει η περιοχή ένα αεροδρόμιο αντάξιο άλλων που κατασκευάζονται στη χώρα.
Στην Κόνιτσα, θα διεξαχθεί στις αρχές Ιουλίου, το φετινό Πανελλήνιο πρωτάθλημα Άρσης Βαρών Ανδρών/Γυναικών και Νέων Ανδρών/Νέων Γυναικών. Στους αγώνες θα πάρουν μέρος όλοι οι επίλεκτοι Έλληνες πρωταθλητές, άρα αναμένεται υψηλός συναγωνισμός.
Οι αθλητές θα έχουν την ευκαιρία να γνωρίσουν από κοντά της ομορφιές της ακριτικής πόλης. Για την διεξαγωγή του πρωταθλήματος βοήθησαν τόσο ο δήμαρχος Παναγιώτης Γαργάλας, όσο και ο περιφερειακός σύμβουλος Μάκης Χατζηεφραιμίδης. Τις επόμενες ημέρες, ο πρόεδρος του Σπάρτακου Ιωαννίνων Τάσος Λάγκας και ο Γιαννιώτης πρόεδρος των ομοσπονδιακών προπονητών Χρήστος Τριφύλλης, θα ξεναγήσουν τον Πρόεδρο της Ομοσπονδίας και βουλευτή επικρατείας Πύρρο Δήμα, στις εγκαταστάσεις όπου θα πραγματοποιηθούν οι αγώνες και θα φιλοξενηθούν οι αθλητές.
Να σημειωθεί πως ένα μήνα νωρίτερα, θα πραγματοποιηθεί στην Κόνιτσα και ο "ΕΥΑΘΛΟΣ 2013", η κορυφαία διοργάνωση αθλημάτων Φύσης και Περιπέτειας στην Ελλάδα,που ξεκίνησε το 1997 , με πρωτοβουλία του γραφείου υπαίθριων δραστηριοτήτων NO LIMITS, αλλά και την ισχυρή συμμετοχή του Δήμου Κόνιτσας. Οι δυο αυτές αθλητικές διοργανώσεις, θα δώσουν ζωντάνια στην ακριτική πόλη της Ηπείρου.
Ο Δήμαρχος Ιωαννίνων κατέθεσε μήνυση,για έλλειμμα 1.039.000 ευρώ στο ταμείο του Δήμου!
Με απόφαση του Δημάρχου ετέθη σε διαθεσιμότητα ο Προιστάμενος της Ταμειακής Υπηρεσίας, από τον οποίο ζητήθηκε να προσέλθει για την παράδοση του ταμείου.
Η έκθεση που παραδόθηκε στο Δήμαρχο, από την υπηρεσιακή επιτροπή, το απόγευμα της Παρασκευής, διαβιβάστηκε σήμερα σε όλα τα ελεγκτικά όργανα και τα αρμόδια υπουργεία.
Πανηπειρωτική προς Δήμαρχο Σουλίου: Μην καλέσετε στις ''Γιορτές Σουλίου' την 'Xρυσή Aυγή'
Η Πανηπειρωτική Συνομοσπονδία Ελλάδος, με επιστολή προς τον Δήμο Σουλίου, μετά τα περισυνά θλιβερά γεγονότα, για να συμμετάσχει στις φετεινές ''Γιορτές Σουλίου'', ζητά να μην προσκληθεί σ' αυτές, η ''Xρυσή Aυγή''.
Νεαρός άνδρας απειλεί να αυτοκτονήσει στα Ιωάννινα
Νεαρός άνδρας έχει ανεβεί στην ταράτσα ενός διώροφου, υπό κατασκευή, κτιρίου στη συνοικία Καρδαμίτσια των Ιωαννίνων και απειλεί να αυτοκτονήσει, για άγνωστους μέχρι στιγμής λόγους.
Στην περιοχή έχουν σπεύσει αστυνομικοί, ένας εκ των οποίων προσπαθεί να μεταπείσει τον νεαρό, χωρίς αποτέλεσμα έως τώρα.
Στο σημείο βρίσκονται και πυροσβέστες της 5ης ΕΜΑΚ, που έχουν μαζί τους προστατευτικό δίχτυ.
Ηγουμενίτσα: Έκρυβε 9 αλλοδαπούς μέσα στο ψυγείο!
Δεν πίστευαν στα μάτια τους οι άνδρες του λιμενικού στην Ηγουμενίτσα με το περιεχόμενο που είχε στο ψυγείο του φορτηγού του ένας 43χρονος...
Ο 43χρονος αλλοδαπός οδηγός του φορτηγού και ο 43χρονος αλλοδαπός συνοδηγός του συνελήφθησαν διότι διαπιστώθηκε ότι μετέφεραν κρυμμένους μέσα στο ψυγείο του φορτηγού εννέα αλλοδαπούς χωρίς ταξιδιωτικά έγγραφα, με σκοπό την παράνομη έξοδό τους από τη χώρα. Οι ίδιοι επίσης συνελήφθησαν.
Πρέβεζα: Ψάρευαν παράνομα με τρατάκι
Από το Λιμεναρχείο Πρέβεζας συνελήφθησαν αλιείς στην θαλάσσια περιοχή Κέφαλος Αμβρακικού κόλπου, να αλιεύουν χωρίς φώτα ναυσιπλοΐας, με το υπό ιδιοκτησίας - διακυβέρνησης του ενός εκ των... δύο επιβαινόντων, επαγγελματικό αλιευτικό σκάφος, χρησιμοποιώντας το απαγορευμένο συρόμενο αλιευτικό εργαλείο τύπου μηχανότρατας (τρατάκι), το οποίο και κατασχέθηκε αφού ανασύρθηκε από βάθος δέκα περίπου μέτρων. Πάνω στο τρατάκι βρέθηκε αλίευμα γαρίδας συνολικού βάρους δέκα πέντε κιλών το οποίο κατασχέθηκε και διατέθηκε στο Κέντρο Αποκατάστασης Ατόμων «ΨΥΧΑΡΓΩΣ» του Γενικού Νοσοκομείου Πρέβεζας. Στους παραβάτες βεβαιώθηκαν οι παραβάσεις της Αλιευτικής νομοθεσίας ενώ αξίζει να σημειωθεί ότι είναι το δεύτερο παράνομο συρόμενο αλιευτικό εργαλείο που εντοπίστηκε και κατασχέθηκε από την υπηρεσία της Πρέβεζας μέσα σε μια εβδομάδα.
Η Αρχαία Νικόπολις αποκαλύπτεται στο Μέγαρο Μουσικής, την Πέμπτη 25 Απριλίου 2013, στις 19.00', στις εκδηλώσεις του Megaron Plus, όσον αφορά τον κύκλο «Αρχαιολογία».
Ο Πρόεδρος της Επιστημονικής Επιτροπής Νικοπόλεως και ανασκαφέας του χώρου, αρχαιολόγος κ. Κωνσταντίνος Ζάχος, θα φιλοξενηθεί στο Μέγαρο Μουσικής Αθηνών, καθώς η «Αρχαία Νικόπολη», συμπεριλαμβάνεται στις εκδηλώσεις του Megaron Plus, όσον αφορά τον κύκλο «Αρχαιολογία».
Η εκδήλωση θα γίνει σε συνεργασία με το σωματείο πολιτών για τα αρχαία θέατρα «Διάζωμα», στις 25 Απριλίου 2013. Αναμφίβολα πρόκειται για μεγάλη τιμή, τόσο για την Πρέβεζα, όσο και για τον κ. Ζάχο.
Γι αυτό το σπουδαίο κέντρο, θέατρο μιας πολύ ταραγμένης αρχαιότητας, θα μιλήσει την Πέμπτη 25 Απριλίου, στις 7 μμ., στο πλαίσιο των εκδηλώσεων του Megaron Plus, ο αρχαιολόγος και επικεφαλής των ανασκαφών της Νικόπολης, Κώστας Ζάχος. Τα τελευταία δεκαπέντε χρόνια, ο πρόεδρος της Επιστημονικής Επιτροπής για την ανάδειξη των μνημείων της Νικόπολης, μαζί με τους συνεργάτες του, αποκαλύπτει και αναδεικνύει, με ένα πολυσύνθετο πρόγραμμα, συναρπαστικά μνημεία και παραδίδει σιγά-σιγά στο κοινό τη μεγαλύτερη αρχαία πόλη της Ελλάδας. Τη διάλεξη θα προλογίσει ο πρόεδρος του Σωματείου Διάζωμα, Σταύρος Μπένος.
Η είσοδος είναι ελεύθερη με δελτία προτεραιότητας, η διανομή των οποίων αρχίζει στις 5.30».
Ο Ηπειρώτης γλύπτης Γιώργος Χουλιαράς θα παρουσιάσει αντικείμενα της τελευταίας διετίας φτιαγμένα με γλυπτική διάθεση, την Τρίτη 23 Απριλίου, ώρα 20.00 μμ. στον ''Αστρολάβος ARTLIFE'', Ηροδότου 11, Κολωνάκι.
Ηγουμενίτσα: Το ξύδι ήταν... βότκα
Δεν τα κατάφερε να ξεγελάσει τους αστυνομικούς ο 31χρονος αλλοδαπός οδηγός φορτηγού στην Ηγουμενίτσα.
Σε έλεγχο που έγινε χθες στο λιμάνι της Ηγουμενίτσας διαπιστώθηκε ότι τα τρίλιτρα δοχεία με την ένδειξη ξύδι που μετέφερε έκρυβαν βότκα!
Μετά από καταμέτρηση διαπιστώθηκε ότι ο 31χονος μετέφερε συνολικά 1.746 κιβώτια που περιείχαν 6.986 συσκευασίες των τριών λίτρων (συνολικός όγκος 20.958).
Αμέσως κατασχέθηκε το φορτηγό αλλά και η βότκα που θα κατέληγε στα ποτήρια ανυποψίαστων καταναλωτών.
Μπροστά η ΝΔ σε νέο γκάλοπ της «Κυριακάτικης Ελευθεροτυπίας»
Νέο σκάνδαλο: Υπεξαίρεση 1 εκατ. 39 χιλιάδων ευρώ από το δήμο Ιωαννιτών
Η αεροπορική σύνδεση ανάμεσα στο Άκτιο και τη Βέρνη της Ελβετίας θα εγκαινιαστεί μέσα στον Μάιο, με τα δρομολόγια να πραγματοποιούνται μία φορά την εβδομάδα από την εταιρεία Skywork, που θα χρησιμοποιεί αεροπλάνα 72 θέσεων.
Η σύνδεση θα δώσει ανάσα στην τουριστική κίνηση του Νομού Πρέβεζας, όπως εκτιμούν οι τοπικοί φορείς, ενώ, όπως επισήμανε η υπεύθυνη επικοινωνίας της αεροπορικής εταιρείας, για όποιον επιθυμεί να ταξιδέψει στο εξωτερικό, από τη Βέρνη θα υπάρχουν πτήσεις προς όλους τους μεγάλους προορισμούς της Ευρώπης.
Ο αντιπεριφειάρχης Πρέβεζας Στράτος Ιωάννου μετά τη συνάντησή του με την εκπρόσωπο της εταιρείας δήλωσε: «Είναι σημαντικό να υπάρχει σύνδεση του Ακτίου με μεγάλες πρωτεύουσες της Ευρώπης. Η αεροπορική σύνδεση θα συμβάλλει στην προσέλκυση τουριστών που επιθυμούν να γνωρίσουν νέους μη κορεσμένους προορισμούς.
Σε αυτές τις πολύ δύσκολες οικονομικές συνθήκες που διανύουμε, αναμένεται ο τουρισμός να βοηθήσει σε μεγάλο βαθμό στη στήριξη της τοπικής οικονομίας και γι’ αυτό δίνεται ιδιαίτερη έμφαση στον συγκεκριμένο τομέα».
Ηγουμενίτσα: Εντοπίστηκαν χιλιάδες πακέτα λαθραίων τσιγάρων
Συνελήφθη την Παρασκευή το βράδυ, στην πύλη του λιμένα εξωτερικού Ηγουμενίτσας ο 54χρονος οδηγός φορτηγού οχήματος με επικαθήμενο, διότι βρέθηκαν κρυμμένα μέσα σε παλέτες με ξύλινους πάγκους κουζίνας...
13.910 πακέτα λαθραίων τσιγάρων, διαφόρων επωνυμιών.
Στο ίδιο σημείο συνελήφθησαν επίσης χθες το βράδυ ένας 41χρονος αλλοδαπός οδηγός Ι.Χ.Ε. οχήματος καθώς και η 44χρονη αλλοδαπή συνοδηγός του, διότι βρέθηκαν κρυμμένα στη ρεζέρβα και πίσω από το ντουλάπι της καμπίνας στο χώρο του καλοριφέρ, 540 πακέτα λαθραίων τσιγάρων.
Από το Κεντρικό Λιμεναρχείο Ηγουμενίτσας που διενεργεί την προανάκριση κατά την αυτόφωρη διαδικασία, κατασχέθηκαν τα οχήματα καθώς τα λαθραία τσιγάρα.
7η Συνάντηση χορευτικών συγκροτημάτων και φίλων της παράδοσης στα χωριά της Πρέβεζας.
- Ταξιδεύοντας στη Νάξο - Δρ. Σταύρος Σπηλιάκος
- Εισαγωγή στο τραγούδι του Πόντου και ανάλυση των δημοφιλέστερων χορών - Νίκος Ζουρνατζίδης
- Οι χοροί των Γκαγκαβούζηδων προσφύγων στα Χρυσοχώραφα Σερρών - Αλέξανδρος Ομηριάδης
- Χοροί και τραγούδια των Μεγάρων - Δημήτρης Ηλίας (Τζίμης)
- Εισαγωγή στους χορούς και τα τραγούδια της Μουργκάνας Θεσπρωτίας - Γιώργος Στεργίου
- Κάλυμνος: Χοροί και τραγούδια από τη ζωή των σφουγγαράδων - Άννα Μαύρου
2 ΥΠΑΙΘΡΙΑ ΠΑΝΗΓΥΡΙΑ ΣΤΗ ΛΥΓΙΑ & ΣΤΟ ΡΙΖΟΒΟΥΝΙ ΜΕ 17 ΚΟΡΥΦΑΙΟΥΣ ΜΟΥΣΙΚΟΥΣ
Γρηγόρης Καψάλης - κλαρίνο
Γιάννης Παπακώστας - τραγούδι
Μάνος Κουτσαγγελίδης - κανονάκι, τραγούδι
Μιχάλης Καλιοντζίδης - ποντιακή λύρα, τραγούδι
Θωμάς Κωνσταντίνου - λαούτο, ούτι, τραγούδι
Νάσια Κονιτοπούλου - τραγούδι
Μιχάλης Γαμπιεράκης - βιολί, τραγούδι
Γιώργος Νταβλιάκος - γκάιντα
Κατερίνα Δούκα - τραγούδι
Συγκρότημα Επτάσημο
Βαγγέλης Παπαναστασίου - κλαρίνο, φλογέρα
Ιάκωβος Ηλιάδης - λαούτο
Βαγγέλης Σαραντίδης - βιολί
Λάζαρος Ακριβόπουλος - κρουστά
ΞΕΝΑΓΗΣΗ ΣΤΟ ΙΣΤΟΡΙΚΟ ΖΑΛΟΓΓΟ
ΔΗΛΩΣΕΙΣ ΣΥΜΜΕΤΟΧΗΣ ΜΕΧΡΙ 20 ΙΟΥΝΙΟΥ 2013
140 ?/άτομο που περιλαμβάνει: 2 διανυκτερεύσεις σε δίκλινα, τρίκλινα ή τετράκλινα δωμάτια, 2 πρωινά, συμμετοχή στα μαθήματα και στην ξενάγηση, συμμετοχή στα δύο πανηγύρια, 2 βραδινά φαγητά, απεριόριστο κρασί, φάκελος με πληροφοριακό υλικό.
180?/άτομο σε μονόκλινο δωμάτιο
130?/άτομο για όσους δεν επιθυμούν συμμετοχή στα μαθήματα
120?/άτομο για γκρουπ άνω των 15 ατόμων
Για παιδιά έως 6 ετών ΔΩΡΕΑΝ, 6 - 10 ετών 70 ?/άτομο, 10 -15 ετών 100 ?/άτομο
Προκαταβολή 70?/άτομο
Γιάννης Αλεξίου: 2310510901 - 6972622658
Κώστας Μήτσης: 2106980695 - 6972972957
www.sinantisi.org
Γέροντας κάθεται επί 2,5 μήνες δίπλα στο κρεβάτι της άρρωστης γυναίκας του!
Ηλικιωμένος από χωριό των Φιλιατών επί 2,5 μήνες δίνει, πραγματικά, μάθημα αφοσίωσης και πίστης.
Είναι άρρωστη η γυναίκα του και νοσηλεύεται εκεί και αυτός δεν το έχει κουνήσει ρούπι από δίπλα της. Παρά το ότι το χωριό του είναι κοντά.
"Τα παιδιά μου είναι στο εξωτερικό", λέει, "και αν δεν ενδιαφερθώ εγώ δεν ενδιαφέρεται κανείς άλλος. Δεν επιτρέπω στον εαυτό μου, παρότι ταλαιπωρούμαι πολύ, να αφήσω μόνο του τον άνθρωπο, που δεν με άφησε για μια ολόκληρη ζωή μόνο και ήταν πάντα δίπλα μου στις χαρές και στις λύπες". Τον επαινέσαμε από την πρώτη στιγμή, που είπαμε μια κουβέντα μαζί του. Και όσο εξελισσόταν η κουβέντα μαζί του, ο έπαινος έγινε θαυμασμός.
Νεκρός,μέσα σε ένα σταβλο στο χωρίο Πράμαντα Ιωαννίνων, βρέθηκε πριν από λίγη ώρα ηλικιωμένος άντρας, ηλικίας 60 ετών περίπου...
Στο σημείο αυτή την στιγμή βρίσκονται άνδρες του αστυνομικού τμήματος Πραμάντων,ενώ σε λίγη ώρα καταφθάνει και κλιμάκιο της ασφάλειας Ιωαννίνων.
Σύμφωνα με πληροφορίες του epirusgate, από τις πρώτες ενδείξεις, δεν υπάρχουν υποψίες για εγκληματική ενέργεια.
Αρχίζει στην Άρτα η Συνέλευση της Ένωσης Επιμελητηρίων Ελλάδος
Η Γενική Συνέλευση της Κεντρικής Ένωσης Επιμελητηρίων Ελλάδος θα πραγματοποιηθεί το Διήμερο 19 και 20 Απριλίου 2013, Παρασκευή απόγευμα και Σάββατο πρωί αντίστοιχα στην Έδρα του Επιμελητηρίου Άρτας, με την ευκαιρία των Εγκαινίων του Νεότευκτου κτιρίου του. Συγκεκριμένα την Παρασκευή το απόγευμα θα λάβει χώρα η κανονική Συνεδρίαση και το Σάββατο το πρωί η καθιερωμένη πανηγυρική Συνεδρίαση με την παρουσία Εκπροσώπων της Κυβέρνησης, της Τοπικής Αυτοδιοίκησης Ν. Άρτας και των Πολιτικών Κομμάτων. Το Επιμελητήριο Άρτας, εν όψει της Γενικής Συνέλευσης της Κ.Ε.Ε.Ε., θα πραγματοποιήσει συνέντευξη τύπου που θα δοθεί την Παρασκευή 19 Απριλίου και ώρα 17:30 στο Επιμελητήριο Άρτας.
Διεθνές Σεμινάριο Taekwondo στην Πρέβεζα
Η όμορφη πόλη της Πρέβεζας θα έχει την τιμή να φιλοξενήσει ίσως το μεγαλύτερο όνομα του ITF TAEKWONDO, τον υιό του Ιδρυτή της... πολεμικής τέχνης και προέδρου της Παγκόσμιας Ομοσπονδίας του TAEKWONDO Grand Master Choi Jung Hwa στα πλαίσια σεμιναρίου και αγώνων από τις 24 έως 29 Απριλίου.
Ο Grand Master θα διεξάγει σεμινάριο την Παρασκευή και το Σάββατο (26-27 Απριλίου) και θα παραβρεθεί στο ανοιχτό τουρνουά που θα πραγματοποιηθεί προς τιμήν του στις 28 Απριλίου στην Πρέβεζα. Το υπόψη σεμινάριο και τουρνουά διεξάγεται απο το Α.Γ.Σ. TAEKWONDO ΕΥΚΛΕΑ Πρέβεζας...
Ο Grand Master Choi Jung Hwa γεννήθηκε το 1954 και θα έλεγε κανείς ότι είναι ο μοναδικός άνθρωπος που γεννήθηκε και μεγάλωσε μέσα στο ΤΑΕΚWONDO αφού ο πατέρας του και πρώτος προπονητής του είναι αυτός που δημιούργησε την τέχνη.
Μετά τον θάνατο του πατέρα του το 2003, η Παγκόσμια Ομοσπονδία ITF τον ανακύρηξε ομόφωνα Πρόεδρο προκειμένου να συνεχίσει το έργο του πατέρα του.
Ο Grand Master δέχτηκε με ταπεινότητα την μεγάλη αυτή ευθήνη και μέχρι στιγμής έχει δικαιώσει τους πάντες με το έργο του. Είναι ένας άνθρωπος προσιτός σε όλους, ο οποίος εργάζεται 24 ώρες το εικοσιτετράωρο για το καλό του TAEKWONDO.
Η προπόνηση με τον συγκεκριμένο Grand Master μόνο θετικά έχει να αποκομίσει για τους αθλητές του TAEKWONDO καθώς θα παρουσιαστούν τεχνικές-κλειδιά, οι οποίες θα τους βοηθήσουν να βελτιωθούν ολόπλευρα στο TAEKWONDO.
Πρέβεζα: "Kαθ - οδηγώντας τα παιδιά μας με ασφάλεια"
Η Υπηρεσία Επιμελητών Ανηλίκων του Δικαστηρίου Ανηλίκων Πρέβεζας σε συνεργασία με την Εισαγγελία Πρωτοδικών Πρέβεζας, στα πλαίσια της δραστηριοποίησής της ως προς την πρόληψη της παραβατικής συμπεριφοράς των εφήβων, πραγματοποιεί εκδηλώσεις ενημέρωσης/ευαισθητοποίησης μαθητών Λυκείου σε θέματα οδικής ασφάλειας και συμπεριφοράς.
Για το σκοπό αυτό έχουμε προσκαλέσει τον κύριο Τάσο Μαρκουίζο «Ιαβέρη», Οδηγό αγώνων αυτοκινήτου και Σύμβουλο Ασφαλούς Οδήγησης και Οδικής Συμπεριφοράς, στις 22 και 23 Απριλίου 2013, για ένα διήμερο εκδηλώσεων, το οποίο περιλαμβάνει ενημερώσεις μαθητών Λυκείου, προκειμένου να ευαισθητοποιηθούν στην ορθή και συνειδητή οδική συμπεριφορά.
Ο κ. Μαρκουίζος θα επισκεφτεί τα εξής σχολεία:
Παράλληλα τη Δευτέρα 22 Απριλίου, ώρα 19.00, στο Πολιτιστικό Κέντρο του Δήμου Πρέβεζας (πρώην «Όαση»), θα πραγματοποιηθεί Ημερίδα με θέμα:
«Καθ – Οδηγώντας τα παιδιά μας με Ασφάλεια».
Κεντρικός Ομιλητής είναι ο κ. Τάσος Μαρκουίζος «Ιαβέρης».
Η Ημερίδα έχει ως στόχο την ευαισθητοποίηση και ενημέρωση του κοινού σε θέματα Οδικής Ασφάλειας και Συμπεριφοράς. Την Ημερίδα θα τιμήσουν με τις εισηγήσεις τους:
Dr. Επαμεινώνδας Λέκκας, Χειρουργός, Διευθυντής Χειρουργικής Κλινικής Νοσοκομείου Πρέβεζας και
ο κ. Ιωάννης Ρέντζος, Δημοτικός Σύμβουλος.
Την Ημερίδα συνδιοργανώνουν ο Δήμος Πρέβεζας, η Εισαγγελία Πρωτοδικών Πρέβεζας και η Υπηρεσία Επιμελητών Ανηλίκων.
Ο κ. Τάσος Μαρκουίζος «ΙΑΒΕΡΗΣ», είναι καταξιωμένος Οδηγός Αγώνων Αυτοκινήτου, Σύμβουλος Ασφαλούς Οδήγησης και Οδικής Συμπεριφοράς, Συγγραφέας των βιβλίων «Εθνικό Θέμα: Οδηγός Ασφαλούς Οδικής Συμπεριφοράς I» και «Οδηγός Ασφαλούς Οδικής Συμπεριφοράς IΙ». Έχει ξεκινήσει εδώ και περίπου 25 χρόνια μια προσπάθεια να βελτιώσει την οδική συμπεριφορά όλων μας και να ευαισθητοποιήσει όσους περισσότερους συμπολίτες – συνανθρώπους του μπορεί, με μόνο στόχο την μείωση των θανατηφόρων τροχαίων ατυχημάτων, τα οποία ξεκληρίζουν καθημερινά τις δικές μας οικογένειες. Παραδίδει μαθήματα ασφαλούς οδήγησης στη Σχολή Οδικής Συμπεριφοράς που ο ίδιος έχει ιδρύσει. Δίνει ομιλίες (αφιλοκερδώς) σε σχολεία, στρατόπεδα, πτέρυγες μάχης, αστυνομία, δήμους και κοινότητες, ιδρύματα, ΕΚΑΒ, τηλεοπτικές και ραδιοφωνικές εκπομπές, ελπίζοντας επιτέλους να πάψει αυτό το θανατικό που πλήττει την χώρα μας.
Πρέβεζα: Προσφορές αγάπης για τους οικονομικά ασθε...
Χωριό της Κόνιτσας ψάχνει ιερέα για τον Επιτάφιο κ...
Νέο γκάλοπ: Τα ποσοστά των κομμάτων και οι "απειλέ...
Το Εργατοϋπαλληλικό κέντρο Πρέβεζας για την 1η Μάη...
18χρονος στα Ιωάννινα έκανε σάλτο ...μορτάλε και τ...
Οργή ΣΥΡΙΖΑ στην Πρέβεζα από την εισβολή της Χρυσή...
Ηγουμενίτσα: Στο νοσοκομείο 20χρονος - Έπεσε πάνω ...
Άρτα: Άδειαζε τα περίπτερα με το «χαλασμένο» του α...
Ιωάννινα: Πήγαν για "ψώνια" και έφυγαν με χειροπέδ...
Γιάννενα: Τον απέρριψε και σκαρφάλωσε σε ταράτσα ο...
Αδέσποτα σκυλιά σταμάτησαν ...αεροπλάνο στα Γιάννε...
Ο Δήμαρχος Ιωαννίνων κατέθεσε μήνυση,για έλλειμμα ...
Πανηπειρωτική προς Δήμαρχο Σουλίου: Μην καλέσετε σ...
Νεαρός άνδρας απειλεί να αυτοκτονήσει στα Ιωάννινα...
Γιώργου Γκίκα ''Η Πατρίδα μας η Ήπειρος - Περιπλά...
Μπροστά η ΝΔ σε νέο γκάλοπ της «Κυριακάτικης Ελευθ...
Νέο σκάνδαλο: Υπεξαίρεση 1 εκατ. 39 χιλιάδων ευρώ ...
Ηγουμενίτσα: Εντοπίστηκαν χιλιάδες πακέτα λαθραίων...
«Ο νικητής τα παίρνει όλα» του Ηπειρώτη λογοτέχνη ...
Γέροντας κάθεται επί 2,5 μήνες δίπλα στο κρεβάτι τ...
Αρχίζει στην Άρτα η Συνέλευση της Ένωσης Επιμελητη...
Πρέβεζα: "Kαθ - οδηγώντας τα παιδιά μας με ασφάλει...
Η Πανηπειρωτική για την ανάδειξη του Αθαμάνιου Άρτ...
Πρέβεζα: Ο απατεώνας συστηνόταν πότε σαν λογιστής ...
Επίσκεψη Τούρκων τουριστικών πρακτόρων στα Ιωάννιν...
Σύλλογος Ηπειρωτών Φαρσάλων και Περιχώρων
Σύλλογος Ηπειρωτών Αγίων Αναργύρων ''Ο Πύρρος'': Π...
Αντωνόπουλος, Τζώρτζογλου, Βουτσάς διαβάζουν το βι...
Ιωάννινα: Συνελήφθη 38χρονος γιατί κατήγγειλε ψευδ...
Νεκρός ψαράς στην Πρέβεζα
Στις φυλακές Γρεβενών ο 25χρονος που έσφαξε την άτ...
Πήρε και μια πανελλήνια πρωτιά, αρνητική όμως, το ...
ΒΙΝΤΕΟ - Η Πρέβεζα φώναξε δυνατά: "Let's Do It" - ...
Νέο κέντρο κράτησης μεταναστών στα Γιάννενα
Καλπάκι: Αντρόγυνο μετέφερε μαζί με τα παιδιά του ...
Βασιλική Ιωαννίνων: Εφιαλτικά γενέθλια 99χρονης - ...
'"Αθαμάνιο- πυρήνας αειφορίας, πόλος αξιοβίωτης κα...
Παραλίγο λιντσάρισμα στην Ηγουμενίτσα για τον άγρι...
Το νέο Προεδρείο του Συνδέσμου Γυναικών Ηπείρου. Ξ...
Πρέβεζα: Ημερίδα από το ΤΕΙ
«Μπλόκο» σε 7 κλεμμένα αυτοκίνητα στην Κακαβιά
Συνελήφθη ο δράστης του αποτρόπαιου φονικού στους ...
Σε περασμένες εποχές ''επέστρεψε'' τους θεατές η Έ...
Σημάδια απεμπλοκής για τα έργα στο λιμάνι Ηγουμενί...
Τρέμει η γη στο Μέτσοβο! Ξύπνησε ο εφιάλτης του 19...
Μία βραδιά με τον Πατριάρχη της Ηπειρώτικης Μουσικ...
Χολιγουντιανή καταδίωξη στα Ιωάννινα - Κατασχέθηκα...
Σε μια μικρή κωμόπολη 3.000 κατοίκων, έκαναν επένδ...
Νέο Δ. Σ στον Σύνδεσμο Γυναικών Ηπείρου.
Νέο Δ. Σ. στην Πανηπειρωτική - Ξανά Πρόεδρος ο Γι...
Πρέβεζα: Ληστεία με χρήση βίας και μάλιστα μαζί με...
Ζαγόρι Λαθροθήρες κυνηγούσαν παράνομα αγριογούρουν...
Άγιος Σπυρίδωνας Άρτας: Είχε δενδρύλλια κάνναβης σ...
Φωτιά στο κτήριο που στεγαζόταν η "Αντιβίωση" στα ...
Στο Polis Art Cafe στο Αρσάκειο,το έργο του Ηπειρώ...
9ο Αντάμωμα Ηπειρωτών Μακεδονίας και Θράκης, στις ...
"ΑΝΤΙΣΩΜΑΤΑ" από τον Γιάννη Βέλλη.
Παραδοσιακό κονάκι στο Μουσείο Μεσογειακού και Ευρ...
Τα εκατοντάδες κιλά χασίς στην Ήπειρο είναι πλέον ...
Συνάντηση με τον ειδικό εκκαθαριστή της ΑΤΕbank γι...
Ιωάννινα: Οι "κλέφτες χαλκού" έγιναν και ιερόσυλοι...
Ο χορός του Συλλόγου Ηπειρωτών Λέσβου
Πάργα: Πήγε στο ΑΤΜ της τράπεζας και έπαθε ΣΟΚ με ...
Ο Σύλλογος Ηπειρωτών Νομού Τρικάλων
Δήλωση του Γιώργου Οικονόμου, Προέδρου της Πανηπει...
Έπιασαν πρώην βουλευτή του ΠΑΣΟΚ στην Πρέβεζα για ...
Ενδείξεις για κοιτάσματα σχιστολιθικού αερίου και ...
Γιάννενα: Έπαιξε 50 λεπτά στο ΚΙΝΟ και έβγαλε 500....
Φαγητό για τους οικονομικά «ασθενείς» από το Νοσοκ...
Ηγουμενίτσα: Έκρυβαν 577 κιλά χασίς μέσα σε ξύλα κ...
ΓΚΑΛΟΠ: Θέλουν Ευρώ και Σαμαρά - Τα ποσοστά των κο...